изпитвателни ъгли на СКХН не са по-малки от нула. Това може да бъде доказано от производителя чрез други средства, приемливи за органа по одобряването на типа.
 6.2.5.7. Допълнителни светлинни източници или допълнителни осветителни модули могат да бъдат активирани само заедно с основната къса светлина или дългата светлина, за да бъде осигурено осветяване с променлив ъгъл в завой. Осветяването, което се осигурява от функцията за осветяване с променлив ъгъл в завой, не трябва да се разпространява по-високо от успоредната на земната повърхност хоризонтална равнина, в която лежи базовата ос на фара, който излъчва основната къса светлина при всички ъгли на накланяне, посочени от производителя при одобряването на типа на устройството в съответствие с Правило No 113 или Правило No 149 на ИКЕ на ООН.
 6.2.5.8. Съответствието с изискванията на точка 6.2.5.7 по-горе се изпитва както следва:
 Превозното средство за изпитването се подготвя, както е посочено в точка 5.4 от настоящото правило. Измерва се ъгълът на накланяне от двете страни на превозното средство при всяко условие, при което се задейства осветяването с променлив ъгъл в завой. Ъглите на накланяне, които трябва да се измерват, са ъглите на накланяне, посочени от производителя при одобряването на типа на устройството в съответствие с Правило No 113 или Правило No 149 на ИКЕ на ООН.
 Кормилото може да бъде фиксирано в положение право напред, така че да не се движи при накланянето на превозното средство.
 За изпитването, осветяването с променлив ъгъл в завой може да се задейства от сигнален генератор, осигурен от производителя.
 Смята се, че системата удовлетворява изискванията на точка 6.2.5.7 по-горе, ако всички измерени ъгли на накланяне от двете страни на превозното средство са по-големи или равни на минималните ъгли на накланяне, посочени във формуляра за съобщение за одобрението на типа на устройството в съответствие с Правило No 113 или Правило No 149 на ИКЕ на ООН.
 Съответствието с точка 6.2.5.7 по-горе може да бъде показано от производителя чрез други средства, приемани от органа по одобряването на типа, отговарящ за одобрението на типа.
 6.2.6. Електрическа схема на свързване
 Органът за управление, превключващ към къси светлини, трябва едновременно да изключва дългите светлини. Фаровете за къси светлини със светлинен източник, одобрен в съответствие с Правило No 99 на ИКЕ на ООН, трябва да останат включени, когато е включена дългата светлина.
 6.2.6.1. Допълнителните светлинни източници или допълнителните светлинни модули, използвани за генериране на осветяване с променлив ъгъл в завой, трябва да са така свързани, че задействането им да е невъзможно, освен при едновременното задействане на фаровете, генериращи основната къса светлина или дългата светлина.
 Допълнителните светлинни източници или допълнителните светлинни модули, използвани за генериране на осветяване с променлив ъгъл в завой от всяка страна на превозното средство, може да се задействат автоматично само когато ъглите на накланяне са по-големи или равни на минималните ъгли на накланяне, посочени във формуляра за съобщение за одобрение на типа на устройството в съответствие с Правило No 113 или Правило No 149 на ИКЕ на ООН.
 Допълнителните светлинни източници или допълнителните светлинни модули не трябва да се задействат, ако ъгълът на накланяне е